Document ID: /fineweb-2-swissfilter-quality_10-filterrobots/filtered/01775.jsonl.gz/24

Mnoho Slovákov žijúcich vo Švajčiarsku ani netuší o možnosti nárokovania si už zapatenej dane späť do svojej peňaženky. Tak prečo to neskúsiť?
Určite ste si už na svojej výplatnej páske všimli zrážkovú daň (Quellensteuer). Táto položka vám z vašej výplaty mesačne strhne nemalé sumy, a preto je dobré vedieť, či by ste aspoň o časť z už zaplatenej dane, nemohli na daňovom úrade zabojovať.
Zrážková daň je paušálnou daňou štandardne pre cudzincov pracujúcich vo Švajčiarsku s povolením B, G a L. Táto daň sa vypočítava percentuálne k výške hrubej mzdy (Bruttolohn) a to podľa toho, v ktorom kantóne máte nahlásený pobyt, či ste prihlásený k plateniu cirkevnej dane, koľko máte detí, podľa vášho rodinného stavu, a či je váš príjem jediným v rodine.
Podľa týchto kritérií je vám od zamestnávateľa pridelená tarifa pre zrážkovú daň. Aj napriek tomu, že zamestnávateľ vám sám tarifu pridelí, nie je zodpovedný za jej správnosť. Tá je na vašej strane, takže je dobré si ju skontrolovať, prípadne si ju nechajte skontrolovať napríklad u mňa. V prípade záujmu ma kontaktujte cez webovú stránku www.dpch.sk
Aj napriek tomu, že zrážková daň je paušálna, čiže rovnaká pre všetkých pri tých istých kritériách, každý z nás má v niečom inú situáciu. Práve od individuálnej situácie sa potom hodnotí, či vaše životné náklady sú v norme alebo normu prekračujú. Ak normu prekračujú a vaše náklady prevyšujú stanovaný paušálny štandard, mohli by ste si nárokovať vrátenie časti zaplatenej dane na daňovom úrade.
Buď to pôjde cez daňové priznanie (Steuerekrlärung) alebo cez opravu výšky zrážkovej dane, čo sa líši od situácie a kantónu, v ktorom žijete. Oprava výšky zrážkovej dane sa používa aj v prípadoch, keď vám zamestnávateľ pridelil nesprávnu tarifu zrážkovej dane alebo sa vám počas roku zmenila situácia.
Otázku podania daňového priznania alebo opravy výšky zrážkovej dane by ste nemali odkladať. Akonáhle budete mať v ruke výpis alebo výpisy z vašich všetkých ročných príjmov (Lohnabrechnung) za rok 2020, je ten najvyšší čas, aby ste konali. Koniec marca je štandardným termínom podávania daňových priznaní v prípade, že nepodáte žiadosť o predĺženie termínu.
Či si chcete svoju zrážkovú daň iba skontrolovať, či máte záujem o posúdenie možnosti podať daňové priznanie alebo opravu výšky zrážkovej dane, alebo daňové priznanie podať musíte, ak si na tieto papierovačky a formuláre netrúfate, ponúkame vám moje profesionálne služby.
Volám sa Michaela Revay a moja odbornosť ďaleko prekračuje rámec potrebných základných školení. Som fundovaná odborníčka so švajčiarskym diplomom Sachbearbeiter Rechnungswesen z oblasti ekonómie, podnikového hospodárstva, účtovníctva či sociálneho alebo daňového poradenstva. V prípade záujmu ma kontaktujte cez webovú stránku www.dpch.sk
Téma podania daňového priznania je len jednou z mnohých služieb, ktoré ponúkam. Poskytujem konzultácie, služby pre živnostníkov, založenie GmbH, ale aj pomoc s vyplatením dôchodku BVG.
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.